LIVEฟื้นคืนชีพ จ่อเทรดเงินสด
หุ้นเล็ก 3 ตัวบาท ฟื้นคืนชีพ “LIVE” นำปลุกเก็งกำไร โบรกเกอร์เชียร์ลุยช่วงสั้น ตลาดซิวถามทันที
5 ธ.ค. 2555

หุ้นเล็ก 3 ตัวบาท ฟื้นคืนชีพ “LIVE” นำปลุกเก็งกำไร โบรกเกอร์เชียร์ลุยช่วงสั้น ตลาดซิวถามทันที
ราคาหุ้นบริษัท ไลฟ์ อินคอร์ปอเรชั่น (LIVE) ดีดขึ้นต่อเนื่องในช่วง 3 วันที่ผ่านมา ซึ่งล่าสุดวันที่ 4 ธ.ค. ปรับตัวเกือบชนเพดาน 30% จากราคาปิดครั้งก่อน (ซิลลิง) ปิด 0.34 บาท เพิ่มขึ้น 0.07 บาท หรือ 25.93% มูลค่าซื้อขาย 170.25 ล้านบาท
ตลาดหลักทรัพย์ขึ้นเครื่องหมาย Trading Alert List เนื่องจากราคาและปริมาณซื้อขายปรับตัวขึ้นผิดปกติ และให้บริษัทชี้แจงพัฒนาการสำคัญ
เจ้าหน้าที่การตลาด (มาร์เก็ตติง) กล่าวว่า นักลงทุนเข้าไปเก็งกำไร LIVE ช่วงสั้นๆ คาดหวังธุรกิจฟื้นตัวจากผลดำเนินงานที่ขาดทุน พลิกฟื้นกลับมาเป็นกำไรได้ หลังจาก LIVE ปรับโครงสร้างธุรกิจและการบริหารใหม่ ตัดรายการที่ไม่สร้างรายได้
“หุ้น LIVE ตอบรับข่าวดีแรงไป มีสิทธิเข้าเกณฑ์วางเงินสด วันศุกร์นี้ ทำให้ราคาหุ้นปรับตัวลงได้ แม้ว่าจะมีโอกาสเทิร์นอะราวด์” มาร์เก็ตติง กล่าว
นอกจากนี้ ยังมีหุ้นอีเอ็มซี (EMC) กระตุกขึ้นมาเช่นกัน ขณะที่หุ้นบริษัท เอื้อวิทยา (UWC) บริษัทในเครือข่ายผู้ถือหุ้นเดียวกับ EMC ปรับตัวลง 0.55 บาท ปิด 5.35 บาท ภายหลังจากบริษัทชี้แจงไม่มีข่าวหรือพัฒนาการใดๆ ที่มีผลต่อราคา